pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม. ดึงนักวิชาการร่วมเวทีสนทนาทางนโยบายด้านการคุ้มครองทางสังคม  แนะเพิ่มการลงทุนพัฒนามนุษย์ โดยไม่ทิ้งใครไว้ข้างหลัง
วันอังคารที่ 30 สิงหาคม 2565
พม. ดึงนักวิชาการร่วมเวทีสนทนาทางนโยบายด้านการคุ้มครองทางสังคม  แนะเพิ่มการลงทุนพัฒนามนุษย์ โดยไม่ทิ้งใครไว้ข้างหลัง
พม. ดึงนักวิชาการร่วมเวทีสนทนาทางนโยบายด้านการคุ้มครองทางสังคม  แนะเพิ่มการลงทุนพัฒนามนุษย์ โดยไม่ทิ้งใครไว้ข้างหลัง
เมื่อวันที่ 29 สิงหาคม 2565 นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานเปิดการประชุมเชิงปฏิบัติการเวทีสนทนาทางนโยบายด้านการคุ้มครองทางสังคม โดยมีผู้บริหารกระทรวง พม. พร้อมด้วยนักวิชาการผู้ทรงคุณวุฒิ ประกอบด้วย ดร.ปรเมธี วิมลศิริ ประธานกรรมการ ธนาคารแห่งประเทศไทย ผศ.ดร.ภาวิณ ศิริประภานุกูล อาจารย์ประจําคณะเศรษฐศาสตร์ จุฬาลงกรณ์มหาวิทยาลัย ผศ.ดร.ธร ปีติดล และ ดร.ทีปกร จิร์ฐิติกุลชัย อาจารย์ประจําคณะเศรษฐศาสตร์ มหาวิทยาลัยธรรมศาสตร์ ดร.ปัณณ์ อนันอภิบุตร ผู้เชี่ยวชาญด้านพัฒนานโยบายการคลังท้องถิ่น สํานักงานเศรษฐกิจการคลัง ดร.กนต์ธีร์ นุชสุวรรณ ผู้เชี่ยวชาญด้านการติดตามและประเมินผล องค์การยูนิเซฟ ประเทศไทย ดร.สมชัย จิตสุชน ผู้อํานวยการวิจัยด้านการพัฒนาอย่างทั่วถึง TDRI ดร.บุญวรา สุมะโน นักวิชาการอาวุโส TDRI และ ดร.นฎา วะสี ผู้อํานวยการวิจัย สถาบันวิจัยเศรษฐกิจป๋วย อึ๊งภากรณ์ ร่วมประชุม ณ ห้องออร์คิด 3 โรงแรมรามาการ์เด้นส์ กรุงเทพฯ
นายธนสุนทร กล่าวว่า ด้วย กระทรวงการพัฒนาสังคมและความมั่นคงของมนุษย์ (พม.) ในฐานะหน่วยงานหลักด้านสังคมของภาครัฐมีภารกิจสําคัญในการขับเคลื่อนงานพัฒนาสังคม โดยสร้างความเป็นธรรมและความเสมอภาคทางสังคม ส่งเสริมและพัฒนาคุณภาพและความมั่นคงในชีวิต สถาบันครอบครัว และชุมชน ทั้งนี้ สํานักงานปลัดกระทรวง พม. จึงได้จัดโครงการประชุมเชิงปฏิบัติการเวทีสนทนาทางนโยบายด้านการคุ้มครองทางสังคม เพื่อนําเสนอการศึกษาทบทวนระบบการคุ้มครองทางสังคมของประเทศไทย และข้อเสนอเชิงนโยบายในหัวข้อ “ทิศทางการขับเคลื่อนระบบการคุ้มครองทางสังคมสําหรับเด็กในประเทศไทย” “แรงงานไทยกับการขยายความคุ้มครองทางสังคม” และ “ระบบบํานาญในภาวะสังคมสูงวัย” อีกทั้งระดมความคิดเห็นต่อข้อเสนอเชิงนโยบายด้านการคุ้มครองทางสังคม เพื่อขับเคลื่อนการดําเนินงานของกระทรวง พม. ให้เท่าทันต่อสถานการณ์สังคมและโลกที่เปลี่ยนแปลงอย่างรวดเร็ว โดยมุ่งเน้นให้ผู้บริหารมีส่วนร่วมในการแลกเปลี่ยนประสบการณ์ ความคิดเห็น และความเป็นไปได้ในการนําข้อเสนอเชิงนโยบายด้านการคุ้มครองทางสังคมมาปรับใช้ให้เหมาะสม และจัดทําข้อเสนอเชิงนโยบายตามบทบาทภารกิจของกระทรวง พม. ต่อไป
นายธนสุนทร กล่าวเพิ่มเติมว่า กระทรวง พม. ได้มุ่งเน้นการเสริมสร้างระบบการคุ้มครองทางสังคมให้มีความครอบคลุม สําหรับกลุ่มเด็กมุ่งเน้นให้มีการลงทุนเพื่อพัฒนาให้เต็มศักยภาพ กลุ่มผู้สูงอายุมุ่งเน้นให้ความสําคัญกับการบูรณาการและการปรับปรุงระบบเดิมที่มีอยู่ให้สอดรับกับความต้องการของประชาชน และสถานการณ์ด้านโครงสร้างประชากร และกลุ่มวัยแรงงานมุ่งเน้นให้มีการทบทวนสวัสดิการที่มีอยู่เพื่อความครอบคลุมและสอดรับกับการเปลี่ยนแปลงของแรงงานตามสภาพเศรษฐกิจและสังคม ทั้งนี้ การขับเคลื่อนในประเด็นดังกล่าว กระทรวง พม. มองว่า ปัจจัยสําคัญที่สุด คือ ประเทศไทยต้องเพิ่มการลงทุนในการพัฒนามนุษย์ (Human Capital) และพัฒนาระบบฐานข้อมูลระหว่างภาครัฐ เพื่อสร้างความมั่นคงและพัฒนาคุณภาพชีวิตของคนไทย โดยไม่ทิ้งใครไว้ข้างหลังอย่างแท้จริง
รัฐบาลไทย-ข่าวทำเนียบรัฐบาล-มาตรการทางการคลังเพื่อช่วยเหลือผู้ประสบอุทกภัย
วันศุกร์ที่ 21 ตุลาคม 2565
มาตรการทางการคลังเพื่อช่วยเหลือผู้ประสบอุทกภัย
วันศุกร์ที่ 21 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเร่งดูแลประชาชนที่ได้รับผลกระทบจากสถานการณ์อุทกภัย
โดยให้ผู้ว่าราชการจังหวัดที่ประกาศท้องที่เป็นเขตการให้ความช่วยเหลือผู้ประสบภัยพิบัติฉุกเฉิน
ใช้เงินทดรองราชการในอํานาจผู้ว่าราชการจังหวัด จํานวน 20 ล้านบาท เพื่อช่วยเหลือผู้ประสบอุทกภัย
และสามารถขอขยายวงเงินกับกระทรวงการคลังได้ในกรณีที่เงินทดรองราชการไม่เพียงพอ
พร้อมทั้งมีมาตรการทางภาษีเพื่อแบ่งเบาภาระผู้ประสบอุทกภัย เช่น
ยกเว้นภาษีเงินได้สําหรับเงินชดเชยที่ได้รับจากรัฐบาลและทรัพย์สินที่ได้รับบริจาคหรือช่วยเหลือ
ยกเว้นอากรศุลกากรสําหรับของที่นําเข้ามาเพื่อบริจาคแก่ผู้ประสบอุทกภัย ขยายเวลายื่นแบบนําส่งภาษี
และขยายเวลายื่นงบเดือนสําหรับผู้ประกอบกิจการในจังหวัดที่มีการประกาศพื้นที่ประสบอุทกภัย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เตือนผู้ประกันตน ม.33 และ ม.39 ที่อายุครบ 55 ปีและสิ้นสุดความเป็นผู้ประกันตน อย่าลืมเช็กสิทธิและยื่นขอรับบำเหน็จ/บำนาญชราภาพ สามารถแจ้งรับเงินผ่านพร้อมเพย์
วันจันทร์ที่ 12 กันยายน 2565
เตือนผู้ประกันตน ม.33 และ ม.39 ที่อายุครบ 55 ปีและสิ้นสุดความเป็นผู้ประกันตน อย่าลืมเช็กสิทธิและยื่นขอรับบําเหน็จ/บํานาญชราภาพ สามารถแจ้งรับเงินผ่านพร้อมเพย์
เตือนผู้ประกันตน ม.33 และ ม.39 ที่อายุครบ 55 ปีและสิ้นสุดความเป็นผู้ประกันตน อย่าลืมเช็กสิทธิและยื่นขอรับบําเหน็จ/บํานาญชราภาพ สามารถแจ้งรับเงินผ่านพร้อมเพย์ไม่ต้องใช้สําเนาหน้าบุ๊คแบงก์
วันที่ 12 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สํานักงานประกันสังคม (สปส.) ได้แจ้งเตือนผู้ประกันตนตามมาตรา 33 และมาตรา 39 ซึ่งมีอายุครบ 55 ปี และปัจจุบันมีสถานะสิ้นสุดการเป็นผู้ประกันตนแล้ว ให้ตรวจสอบสิทธิการได้รับบําเหน็จ หรือบําเหน็จชราภาพ พร้อมกับยื่นขอรับเงิน ณ สํานักงานประกันสังคมพื้นที่ใกล้บ้าน หรือสํานักงานประกันสังคมจังหวัด
สําหรับช่องทางการตรวจสอบสิทธิและยอดเงินสมทบชราภาพ หากไม่สะดวกเดินทางไปยังสํานักงานประกันสังคม ผู้ประกันตนสามารถตรวจสอบผ่านช่องทางออนไลน์ได้ 3 ช่องทาง คือเว็บไซต์ของ สปส. www.sso.go.th, แอปพลิเคชั่น SSO Connect สามารถดาวน์โหลดได้ทั้ง ระบบ iOSและ Android และ Line Official Account ของ สปส. @ssothai
ทั้งนี้ เมื่อตรวจสอบและทราบสิทธิที่จะได้รับแล้วสามารถยื่นขอรับบําเหน็จ หรือ บําเหน็จชราภาพ ได้ที่สํานักงานประกันสังคมพื้นที่ใกล้บ้าน หรือสํานักงานประกันสังคมจังหวัด โดยใช้เอกสารเป็นบัตรประชาชนตัวจริง และกรอกใบคําขอ สปส. 2-01 หรือ SSO. 2-01 พร้อมแนบสําเนาสมุดบัญชีเงินฝากธนาคารประเภทออมทรัพย์ที่จะรับโอนเงิน แต่หากผู้ประกันตนมีบัญชีพร้อมเพย์ที่ใช้เลขบัตรประชาชนผูกกับบัญชีออมทรัพย์ สามารถแจ้งขอรับเงินผ่านบัญชีพร้อมเพย์ไปพร้อมการยื่นคําร้องได้ โดยไม่ต้องใช้สําเนาสมุดบุญชีธนาคาร (บัญชีพร้อมเพย์ที่ผูกกับหมายเลขโทรศัพท์ไม่สามารถใช้ได้)
น.ส.ไตรศุลี กล่าวว่า สําหรับสิทธิของผู้ประกันตนกรณีชราภาพนั้นจะแยกเป็น 2 กรณี ได้แก่ 1) รับบําเหน็จชราภาพ ได้แก่ ผู้จ่ายเงินสมทบน้อยกว่า 12 เดือน ซึ่งจะได้รับเงินบําเหน็จชราภาพเท่ากับจํานวนเงินสมทบเฉพาะส่วนของผู้ประกันตนที่จ่ายให้กับสํานักงานประกันสังคม แต่หากจ่ายเงินสมทบตั้งแต่ 12 เดือนขึ้นไปแต่ไม่ถึง 180 เดือน จะได้รับเงินบําเหน็จชราภาพเท่ากับจํานวนเงินสมทบส่วนของผู้ประกันตน รวมกับส่วนของนายจ้างที่จ่ายเงินสมทบให้และผลประโยชน์ตอบแทนประจําปี
2) กรณีรับบํานาญชราภาพ ได้แก่ผู้ประกันตนที่จ่ายเงินสมทบตั้งแต่ 180 เดือน จะได้รับเงินบํานาญชราภาพเป็น รายเดือนตลอดชีวิต ในอัตราร้อยละ 20 ของเงินค่าจ้าง(ไม่เกิน 15,000 บาท) เฉลี่ย 60 เดือนสุดท้าย ก่อนความเป็นผู้ประกันตนสิ้นสุดลง และกรณีที่จ่ายเกินกว่า 180 เดือนจะเพิ่มอัตราการจ่ายเงินบํานาญ ให้อีกร้อยละ 1.5 ของระยะเวลาการจ่ายเงินสมทบทุกๆ 12 เดือน
นอกจากนี้ ยังมีกรณีที่ผู้รับบํานาญชราภาพเสียชีวิตลงระหว่างรับบํานาญชราภาพยังไม่ถึง 60 เดือน ที่ทายาทสามารถติดต่อเพื่อรับบําเหน็จชราภาพของผู้ประกันตนได้ โดยสามารถดูข้อเพิ่มเติมได้ที่ www.sso.go.th หรือสอบถามที่สายส่วน สปส. 1506 ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลเชิญร่วมงาน “คมนาคมรวมเป็นหนึ่ง เพื่อการเดินทางฯ” 15-16 ก.ย. ห้ามพลาด จำหน่ายตั๋วเครื่องบิน บัตรท่องเที่ยวราคาพิเศษ ต่ออายุใบขับขี่ และอื่นๆอีกมากมาย
วันพุธที่ 14 กันยายน 2565
รัฐบาลเชิญร่วมงาน “คมนาคมรวมเป็นหนึ่ง เพื่อการเดินทางฯ” 15-16 ก.ย. ห้ามพลาด จําหน่ายตั๋วเครื่องบิน บัตรท่องเที่ยวราคาพิเศษ ต่ออายุใบขับขี่ และอื่นๆอีกมากมาย
รัฐบาลเชิญร่วมงาน “คมนาคมรวมเป็นหนึ่ง เพื่อการเดินทางฯ” 15-16 ก.ย. ห้ามพลาด จําหน่ายตั๋วเครื่องบิน บัตรท่องเที่ยวราคาพิเศษ ต่ออายุใบขับขี่ และอื่นๆอีกมากมาย
เมื่อวันที่ 14 ก.ย.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า รัฐบาลขอเชิญประชาชน ร่วมงาน “Transport United for Happy Journey : คมนาคมรวมเป็นหนึ่ง เพื่อการเดินทางแห่งความสุข” จัดโดยกระทรวงคมนาคม ระหว่างวันที่ 15 - 16 ก.ย. 2565 ณ สถานีกลางบางซื่อ โดยนายศักดิ์สยาม ชิดชอบ รมว.คมนาคม จะเป็นประธานพร้อมกล่าวปาฐกถาในการเปิดงาน ในวันที่ 15 ก.ย. 65 เวลา 10.00 น.
สําหรับงานนี้ จัดขึ้นเพื่อประชาสัมพันธ์ภารกิจ โครงการ แผนงานและผลการดําเนินงานของหน่วยงานในสังกัดกระทรวงคมนาคม พร้อมแสดงนิทรรศการและการเสวนาแลกเปลี่ยนความรู้ด้านการคมนาคม การพัฒนาโครงสร้างพื้นฐาน ส่งเสริมการท่องเที่ยวโดยวิทยากรผู้ทรงคุณวุฒิ ไม่ว่าจะเป็น นายชยธรรม์ พรหมศร ปลัดกระทรวงคมนาคม น.ส.ฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย , น.ส.จรีพร จารุกรสกุล ประธานกรรมการ บริษัท ดับบลิวเอชเอ คอร์ปอเรชั่น จํากัด (มหาชน) , นายทิพย์ ดาลาล ประธานเจ้าหน้าที่บริหาร บริษัท ทริพเพิล ไอ โลจิสติกส์ จํากัด (มหาชน)
น.ส.ไตรศุลี กล่าวว่า ภายในงานยังมีการออกบูธเพื่อให้บริการของหน่วยงานต่างๆ ของกระทรวงคมนาคม และหน่วยงานด้านการท่องเที่ยว อาทิ บริการจําหน่ายตั๋วเครื่องบินและบัตรท่องเที่ยวราคาพิเศษ เพื่อส่งเสริมการเดินทางท่องเที่ยวกระตุ้นเศรษฐกิจ การจําหน่ายบัตรผ่านทางอัตโนมัติ (M-Pass, Easy Pass และ Toll Way) เพื่อเพิ่มความสะดวกในการเดินทางของประชาชน
นอกจากนี้ กรมการขนส่งทางบก จะให้บริการด้านใบอนุญาตขับรถต่าง ๆ เช่น เปลี่ยนใบอนุญาตขับรถจากรูปแบบกระดาษเป็นรูปแบบบัตรพลาสติกที่มี QR Code , การออกใบแทนใบอนุญาตขับรถเดิมที่ชํารุด สูญหาย หรือลบเลือน , การต่ออายุใบอนุญาตขับรถส่วนบุคคล กรณีสิ้นอายุไม่เกิน 1 ปี ที่ผ่านการอบรมออนไลน์เรียบร้อยแล้ว , การขอรับใบอนุญาตขับรถส่วนบุคคล (เปลี่ยนจากชนิดชั่วคราว 2 ปี เป็นส่วนบุคคล 5 ปี) และการขอรับใบอนุญาตขับรถส่วนบุคคลใหม่ หลังได้รับหนังสือรับรองผ่านหลักสูตรการอบรมและทดสอบจากโรงเรียนสอนขับรถแล้ว เป็นต้น
รัฐบาลไทย-ข่าวทำเนียบรัฐบาล-​Thailand and EU sign PCA to enhance political dialogue on issues of global concern
วันเสาร์ที่ 10 กันยายน 2565
​Thailand and EU sign PCA to enhance political dialogue on issues of global concern
​Thailand and EU sign PCA to enhance political dialogue on issues of global concern
September 9, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed the Government’s appreciation over the hard work of concerned agencies on the finalization of the text of Partnership and Cooperation Agreement (PCA) between Thailand and the European Union (EU).
On September 2, 2022, in Brussels, Belgium, Ministry of Foreign Affairs of the Kingdom of Thailand and EU’s Ministry for Foreign Affairs have signed Partnership and Cooperation Agreement (PCA), which will enhance the political dialogue on issues of global concern and will give more scope for mutually-beneficial cooperation in a wide number of policy areas, including environment, energy, climate change, transport, science and technology, trade, employment and social affairs, human rights, education, agriculture, non-proliferation, counter-terrorism, the fight against corruption and organized crime, migration and culture. It will be a roadmap, which will positively frame EU - Thai relations in the years to come.
According to the Government Spokesperson, the Government strives to expand cooperation with other countries and integrated countries/regions in all dimensions for national growth and competitiveness enhancement, and economic recovery.
รัฐบาลไทย-ข่าวทำเนียบรัฐบาล-พลเอก ประวิตร ยืนยัน รัฐบาลต้องการให้ประชาชนมีความเป็นอยู่ที่ดีขึ้น มุ่งเน้นแก้ไขปัญหาความเดือดร้อน ขอให้ประชาชนเชื่อมั่นรัฐบาล
วันอาทิตย์ที่ 25 กันยายน 2565
พลเอก ประวิตร ยืนยัน รัฐบาลต้องการให้ประชาชนมีความเป็นอยู่ที่ดีขึ้น มุ่งเน้นแก้ไขปัญหาความเดือดร้อน ขอให้ประชาชนเชื่อมั่นรัฐบาล
พลเอก ประวิตร ยืนยัน รัฐบาลต้องการให้ประชาชนมีความเป็นอยู่ที่ดีขึ้น มุ่งเน้นแก้ไขปัญหาความเดือดร้อน ขอให้ประชาชนเชื่อมั่นรัฐบาล
นางสาวทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (25 กันยายน 2565) เวลา 14.00 น. พลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ติดตามสถานการณ์น้ําท่วม ณ สะพานข้ามแม่น้ําป่าสัก (เทศบาลเมืองหล่มสักและเทศบาลตําบลตาลเดี่ยว) อําเภอหล่มสัก จังหวัดเพชรบูรณ์
ภายหลังตรวจเยี่ยมสถานการณ์อุทกภัย และรับฟังบรรยายสรุปสถานการณ์อุทกภัย พลเอก ประวิตร กล่าวพบปะกับประชาชนที่มาให้การต้อนรับว่า การเดินทางมาตรวจราชการในพื้นที่จังหวัดเพชรบูรณ์วันนี้ เนื่องจากมีความห่วงใยในความเดือดร้อนของพี่น้องประชาชนที่ประสบอุทกภัย ทั้งนี้ จากการรายงานของหน่วยงานที่เกี่ยวข้องทําให้รับทราบข้อมูลสถานการณ์น้ํา และความเดือดร้อนของประชาชนจากอุทกภัย ซึ่งจังหวัดเพชรบูรณ์เป็นพื้นที่ที่ประสบปัญหาอุทกภัยทุกปี
พลเอก ประวิตร กล่าวต่อไปว่า จากข้อเสนอแนะและแนวทางในการแก้ไขปัญหาที่ภาคส่วนต่าง ๆ เสนอ จะมอบหมายหน่วยงานที่เกี่ยวข้องรับไปดําเนินการอย่างเร่งด่วนให้เรียบร้อยภายในปี พ.ศ. 2567 ยืนยันรัฐบาลมีนโยบายสําคัญต้องการให้ประชาชนมีความเป็นอยู่ที่ดีขึ้น รัฐบาลมุ่งเน้นแก้ไขปัญหาความเดือดร้อนของประชาชนให้หมดไป ขอให้พี่น้องประชาชนเชื่อมั่นว่า รัฐบาลจะเร่งแก้ไข ปัญหาความเดือดร้อนและอํานวยประโยชน์ให้ทุกท่านอย่างเต็มที่
พลเอก ประวิตร ขอให้ข้าราชการทํางานเพื่อประชาชน ขอให้ประชาชนทุกคนมีสุขภาพกาย สุขภาพใจที่เข้มแข็งปราศจากโรคภัยต่าง ๆ โดยเฉพาะโรคโควิด-19 ดําเนินชีวิตอย่างมีความสุขให้มีความอยู่ดีกินดี เพื่อเป็นแรงสนับสนุนให้รัฐบาลพัฒนาประเทศให้มีความมั่นคง มั่งคั่งและยั่งยืนตลอดไป จากนั้น พลเอก ประวิตร ได้เดินพบปะทักทายกับประชาชนที่มาให้การต้อนรับอย่างเป็นกันเอง ก่อนจะเดินทางกลับกรุงเทพมหานคร
รัฐบาลไทย-ข่าวทำเนียบรัฐบาล-ปลัดกระทรวงกลาโหม สร้างโอกาสทางการศึกษา มอบทุนเรียนดี สานต่อความฝันน้องๆ ร.ร. กลาโหมอุทิศ
วันอังคารที่ 13 กันยายน 2565
ปลัดกระทรวงกลาโหม สร้างโอกาสทางการศึกษา มอบทุนเรียนดี สานต่อความฝันน้องๆ ร.ร. กลาโหมอุทิศ
บ่ายวันนี้ (12 กันยายน 2565 เวลา 13.30 น.) พลเอก วรเกียรติ รัตนานนท์ ปลัดกระทรวงกลาโหม  เป็นประธานในพิธีมอบทุนการศึกษาให้กับนักเรียนโรงเรียนกลาโหมอุทิศ ประจําปีการศึกษา 2564 ณ ห้องประชุม โรงเรียนกลาโหมอุทิศ จังหวัดนนทบุรี
โดยนักเรียนที่ได้รับทุนจะเป็นน้องๆ ที่เรียนดี ประพฤติดี แต่ขาดแคลนทุนทรัพย์ บุตรข้าราชการทหาร และมอบเกียรติบัตรให้แก่นักเรียนที่ทําคุณความดี อันเป็นประโยชน์แก่โรงเรียน พร้อมมอบโล่เกียรติยศแก่คณะครูบุคคลที่อุทิศตนสร้างคุณประโยชน์ด้านการศึกษา เพื่อเป็นการสร้างขวัญกําลังใจแก่น้องๆ นักเรียน และผู้ที่ทําประโยชน์ให้กับโรงเรียนกลาโหมอุทิศ
สําหรับทุนการศึกษาที่สํานักงานปลัดกระทรวงกลาโหมได้มอบให้นั้นมีจํานวน 50 ทุน รวมทั้งสนับสนุนอุปกรณ์การศึกษา และสนับสนุนอาหารว่าง รวมเป็นเงิน 130,000 บาท ทั้งนี้ เพื่อเป็นการส่งเสริมและสนับสนุนให้นักเรียนตั้งใจศึกษาเล่าเรียน โดยนักเรียนที่ได้รับทุนการศึกษาจะได้นําไปใช้ให้เกิดประโยชน์ให้มากที่สุด และประพฤติตนเป็นคนดี เป็นที่ภาคภูมิใจของโรงเรียนและผู้ปกครอง มีความรักชาติ ศาสนา และพระมหากษัตริยซึ่งเป็นสถาบันหลักของประเทศชาติต่อไป
รัฐบาลไทย-ข่าวทำเนียบรัฐบาล-อนุมัติ 912 ล้านบาท ดำเนินโครงการเพิ่มประสิทธิภาพการบริหารจัดการน้ำในช่วงฤดูฝน 2565 และการกักเก็บน้ำเพื่อฤดูแล้ง ปี 2565/66 เพิ่มเติม จำนวน 576 โครงการ
วันอังคารที่ 6 กันยายน 2565
อนุมัติ 912 ล้านบาท ดําเนินโครงการเพิ่มประสิทธิภาพการบริหารจัดการน้ําในช่วงฤดูฝน 2565 และการกักเก็บน้ําเพื่อฤดูแล้ง ปี 2565/66 เพิ่มเติม จํานวน 576 โครงการ
อนุมัติ 912 ล้านบาท ดําเนินโครงการเพิ่มประสิทธิภาพการบริหารจัดการน้ําในช่วงฤดูฝน 2565 และการกักเก็บน้ําเพื่อฤดูแล้ง ปี 2565/66 เพิ่มเติม จํานวน 576 โครงการ พื้นที่ได้รับประโยชน์กว่า 3,542 ไร่
วันที่ 6 กันยายน 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรีอนุมัติงบกลาง กรอบวงเงิน 911.7120 ล้านบาทเพื่อเป็นค่าใช้จ่ายในการดําเนินโครงการเพิ่มประสิทธิภาพการบริหารจัดการทรัพยากรน้ําในช่วงฤดูฝน ปี 2565 และการกักเก็บน้ําเพื่อฤดูแล้ง ปี 2565/66 เพิ่มเติม จํานวน 576 โครงการ โดยจะเป็นการดําเนินการภายใต้ 3 กระทรวง 7 หน่วยงาน ดังนี้
กระทรวงเกษตรและสหกรณ์ โดยกรมชลประทาน จํานวน 4 โครงการ วงเงิน 192.0700 ล้านบาท
กระทรวงทรัพยากรธรรมชาติและสิ่งแวดล้อม จํานวน 519 โครงการ วงเงินรวม 619.7137 ล้านบาท โดยกรมทรัพยากรน้ําบาดาล จํานวน 496 โครงการ วงเงิน 376.4279 ล้านบาท และกรมทรัพยากรน้ํา จํานวน 23 โครงการ วงเงิน 243.2858 ล้านบาท
กระทรวงมหาดไทย จํานวนทั้งสิ้น 53 โครงการ วงเงินรวม 99.9283 ล้านบาท ประกอบด้วย จังหวัด จํานวน 1 โครงการ วงเงิน 4.5790 ล้านบาท องค์การบริหารส่วนจังหวัด จํานวน 40 โครงการ วงเงิน 62.1180 ล้านบาทองค์การบริหารส่วนตําบล จํานวน 11 โครงการ วงเงิน 31.6313 ล้านบาท และเทศบาลตําบล จํานวน 1 โครงการ วงเงิน 1.6000 ล้านบาท
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวเพิ่มเติมว่าเมื่อโครงการต่างๆ ดําเนินการแล้วเสร็จนั้น จะมี พื้นที่ได้รับประโยชน์กว่า 3,542 ไร่ ประชาชนได้รับประโยชน์ประมาณ 542ครัวเรือน ปริมาณน้ําเพิ่มขึ้นประมาณ 3.32 ล้านลูกบาศก์เมตร สามารถกําจัดผักตบ/วัชพืชน้ําได้ถึง 97,988 ตัน รวมถึงจะมีการซ่อมแซม/ปรับปรุงอาคารชลศาสตร์ให้ใช้งานได้ตามวัตถุประสงค์อีก 9 แห่งด้วย
รัฐบาลไทย-ข่าวทำเนียบรัฐบาล-กรมการขนส่งทางบกแนะนำเจ้าของรถยนต์และรถจักรยานยนต์ที่แผ่นป้ายทะเบียนรถหล่นหาย สามารถยื่นคำขอรับแผ่นป้ายทะเบียนรถทดแทนได้ ณ สำนักงานขนส่งที่รถนั้นอยู่ในความรับผิดชอบ
วันศุกร์ที่ 7 ตุลาคม 2565
กรมการขนส่งทางบกแนะนําเจ้าของรถยนต์และรถจักรยานยนต์ที่แผ่นป้ายทะเบียนรถหล่นหาย สามารถยื่นคําขอรับแผ่นป้ายทะเบียนรถทดแทนได้ ณ สํานักงานขนส่งที่รถนั้นอยู่ในความรับผิดชอบ
...
กรมการขนส่งทางบกแนะนําเจ้าของรถยนต์และรถจักรยานยนต์ที่แผ่นป้ายทะเบียนรถหล่นหาย สามารถยื่นคําขอรับแผ่นป้ายทะเบียนรถทดแทนได้ ณ สํานักงานขนส่งที่รถนั้นอยู่ในความรับผิดชอบ
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ปัจจุบันประเทศไทยเข้าสู่ช่วงฤดูฝนทําให้หลายพื้นที่ทั้งในเขตกรุงเทพมหานคร ปริมณฑล และจังหวัดที่อยู่ตามภูมิภาคต่าง ๆ มีฝนตกหนักและเกิดน้ําท่วมขังในหลายพื้นที่ ผู้ขับรถยนต์และรถจักรยานยนต์หลายคันจําเป็นต้องขับรถลุยน้ําอย่างหลีกเลี่ยงไม่ได้ เป็นเหตุให้แผ่นป้ายทะเบียนรถหล่นหาย หรือตัวยึดแผ่นป้ายเกิดสนิมและแผ่นป้ายทะเบียนรถหลุดหล่น กรมการขนส่งทางบก (ขบ.) ในฐานะหน่วยงานที่ออกแผ่นป้ายทะเบียนรถยนต์และรถจักรยานยนต์ให้ผู้ขับรถ แนะนําให้เจ้าของรถควรตรวจสอบการยึดติดแผ่นป้ายทะเบียนรถทั้งด้านหน้าและท้ายรถให้มีความมั่นคงแน่นหนา เพื่อป้องกันการหลุดหล่นระหว่างการขับรถ อย่างไรก็ตาม สําหรับเจ้าของรถที่ทําแผ่นป้ายทะเบียนรถหล่นหาย สามารถขอรับแผ่นป้ายทะเบียนรถทดแทนได้ทันทีโดยไม่ต้องแจ้งความ โดยติดต่อยื่นคําขอ ณ สํานักงานขนส่งที่รถนั้นอยู่ในความรับผิดชอบ
รองอธิบดีกรมการขนส่งทางบก กล่าวเพิ่มเติมว่า สําหรับเจ้าของรถที่ต้องการขอแผ่นป้ายทะเบียนรถทดแทนกรณีชํารุด สูญหาย หรือลบเลือนในสาระสําคัญ ต้องใช้หลักฐานดังต่อไปนี้ใบคู่มือจดทะเบียนรถฉบับจริง บัตรประจําตัวประชาชนฉบับจริงของเจ้าของรถ กรณีเป็นนิติบุคคลต้องมีหนังสือรับรองการจดทะเบียนนิติบุคคล ไม่เกิน 1 ปี และสําเนาบัตรประจําตัวประชาชนของกรรมการที่มีอํานาจลงนามทุกคน ในกรณีที่เจ้าของรถไม่สามารถมาดําเนินการได้ด้วยตนเองสามารถมอบอํานาจให้ผู้อื่นมาดําเนินการได้ และต้องมีหนังสือมอบอํานาจพร้อมสําเนาบัตรประจําตัวประชาชนผู้มอบอํานาจและผู้รับมอบอํานาจ มาแสดงด้วย ทั้งนี้ รถที่ติดไฟแนนซ์ สามารถติดต่อไฟแนนซ์เพื่อให้ดําเนินการแทน หรือหากต้องการดําเนินการด้วยตนเอง ต้องใช้ใบคู่มือจดทะเบียนรถฉบับจริง และบัตรประจําตัวประชาชนผู้เช่าซื้อ หนังสือรับรองจากบริษัทไฟแนนซ์ หนังสือมอบอํานาจจากไฟแนนซ์พร้อมสําเนาบัตรประชาชนของผู้รับมอบอํานาจ สําหรับการขอแผ่นป้ายทะเบียนรถทดแทนมีค่าธรรมเนียมแผ่นป้ายละ 100 บาท ค่าคําขอ 5 บาท ทั้งนี้ รถที่จดทะเบียนในพื้นที่กรุงเทพมหานครจะได้รับแผ่นป้ายทะเบียนรถภายใน 5 วันทําการ และรถที่จดทะเบียนในพื้นที่ต่างจังหวัดจะได้รับแผ่นป้ายทะเบียนรถภายใน 10 วันทําการ โดยระหว่างนี้สามารถใช้ใบเสร็จรับเงินแทนแผ่นป้ายทะเบียนรถเป็นการชั่วคราวได้ ซึ่งหากพบว่าป้ายทะเบียนรถหล่นหายเจ้าของรถควรรีบดําเนินการขอรับแผ่นป้ายทะเบียนรถทดแทนทันที เตือนเจ้าของรถห้ามทําแผ่นป้ายทะเบียนรถขึ้นเองโดยเด็ดขาด เนื่องจากมีความผิดตามพระราชบัญญัติรถยนต์ พ.ศ. 2522 ฐานใช้แผ่นป้ายทะเบียนมีลักษณะไม่ถูกต้องตามที่กําหนดในกฎกระทรวง มีโทษปรับสูงสุดไม่เกิน 2,000 บาท จึงขอให้เจ้าของรถปฏิบัติตามกฎหมายอย่างเคร่งครัด โดยสามารถสอบถามรายละเอียดเพิ่มเติมได้ที่ สํานักงานขนส่งจังหวัดทุกแห่ง หรือโทรสายด่วน 1584
รัฐบาลไทย-ข่าวทำเนียบรัฐบาล-รองนายกฯ อนุทิน ย้ำตั้งแต่ 1 ก.ย. ร้านขายยาจ่ายยาต้านไวรัสโควิด 19 ต้องมีใบสั่งแพทย์เท่านั้น กำชับหน่วยงานติดตามการบันทึกการจ่ายยาเพื่อตรวจสอบเคร่งครัด
วันพฤหัสบดีที่ 1 กันยายน 2565
รองนายกฯ อนุทิน ย้ําตั้งแต่ 1 ก.ย. ร้านขายยาจ่ายยาต้านไวรัสโควิด 19 ต้องมีใบสั่งแพทย์เท่านั้น กําชับหน่วยงานติดตามการบันทึกการจ่ายยาเพื่อตรวจสอบเคร่งครัด
รองนายกฯ อนุทิน ย้ําตั้งแต่ 1 ก.ย. ร้านขายยาจ่ายยาต้านไวรัสโควิด 19 ต้องมีใบสั่งแพทย์เท่านั้น กําชับหน่วยงานติดตามการบันทึกการจ่ายยาเพื่อตรวจสอบเคร่งครัด แนะประชาชนซื้อจากช่องทางที่ได้รับอนุญาตเพื่อการใช้ยาที่เหมาะสม
วันที่ 1 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ศูนย์บริหารสถานการณ์โควิด-19 หรือ ศบค. ได้มีมติให้ร้านขายยาสามารถจ่ายยาต้านไวรัสโควิด 19 ทั้งฟาวิพิราเวียร์ โมลนูพิราเวียร์ หรือแพกซ์โลวิด ได้ ตั้งแต่วันนี้ (1 ก.ย.65) เป็นต้นไป นายอนุทิน ชาญวีรกูล รองนายกรัฐมนตรีและรมว.สาธารณสุข ได้เน้นย้ําถึงผู้ประกอบการร้านขายยาทุกแห่งว่าจะต้องจ่ายยาเฉพาะกรณีมีใบสั่งแพทย์มาแสดงต่อเภสัชกรที่เท่านั้น เนื่องจากตามแนวทางการรักษาโควิด19 ในปัจจุบัน ผู้ป่วยโควิดไม่จําเป็นต้องทานยาต้านไวรัส แต่แพทย์จะเป็นผู้วินิจฉัยและให้คําแนะนําเพื่อการใช้ยาที่เหมาะสม
พร้อมกันนี้ นายอนุทิน ได้กําชับหน่วยงานที่เกี่ยวข้องไม่ว่าจะเป็นสํานักงานอาหารและยา (อย.) สาธารณสุขจังหวัดทุกจังหวัด ให้ติดตามเรื่องของการบันทึกข้อมูลการจ่ายยาต้านไวรัสของร้านขายยา เพื่อใช้สําหรับตรวจสอบโดยเคร่งครัด ซึ่งปัจจุบันร้านขายยาที่ได้รับอนุญาตจะมีการบันทึกข้อมูลการจ่ายยาควบคุมประเภทต่าง ๆ อยู่แล้ว
“การที่ ศบค. ได้อนุญาตให้เพิ่มช่องทางการจ่ายยาโควิด19 ได้ที่ร้านขายยาได้ตั้งแต่วันที่ 1 ก.ย. เพื่อเพิ่มช่องทางและอํานวยความสะดวกให้ประชาชน แต่เนื่องจากยาต้านไวรัสไม่ได้เป็นยาสามัญทั่วไป ยังเป็นยาที่ต้องควบคุมการใช้ และไม่จําเป็นที่ผู้ป่วยโควิด19 ทุกคนต้องทานยาต้านไวรัส ดังนั้นจึงยังจําเป็นที่ต้องให้ผู้ป่วยได้พบแพทย์เพื่อมีการวินิจฉัยไม่ว่าจะเป็นแพทย์ในโรงพยาบาลหรือคลินิกเวชกรรม และให้คําแนะนําที่สอดคล้องกับอาการของผู้ป่วยแต่ละคน” น.ส.ไตรศุลี กล่าว
น.ส.ไตรศุลี กล่าวว่า รองนายกรัฐมนตรีและรมว.สาธารณสุข ยังมีความห่วงใยและมีข้อแนะนําว่าขอให้ประชาชน จัดหายาต้านไวรัสจากช่องทางที่ได้รับอนุญาต อย่าซื้อยารับประทานเองโดยไม่มีแพทย์แนะนํา เพราะมีทั้งความเสี่ยงที่อาจจะได้ยาปลอม หรืออาจเกิดการใช้ยาไม่สอดคล้องกับอาการ โดยเฉพาะผู้มีโรคประจําตัวควรได้รับคําแนะนําจากแพทย์ก่อนใช้ยา
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานการประชุมเตรียมการจัดประชุมเอเปคครั้งที่ 29 เชื่อมั่นไทยพร้อมจัดประชุมอย่างเรียบร้อย สมเกียรติ
วันจันทร์ที่ 10 ตุลาคม 2565
นายกรัฐมนตรีเป็นประธานการประชุมเตรียมการจัดประชุมเอเปคครั้งที่ 29 เชื่อมั่นไทยพร้อมจัดประชุมอย่างเรียบร้อย สมเกียรติ
นายกรัฐมนตรีเป็นประธานการประชุมเตรียมการจัดประชุมเอเปคครั้งที่ 29 เชื่อมั่นไทยพร้อมจัดประชุมอย่างเรียบร้อย สมเกียรติ ซึ่งมีผู้นําเขตเศรษฐกิจสําคัญ แขกพิเศษ และผู้แทนองค์การระหว่างประเทศตอบรับแล้ว
วันนี้ ( 10 ตุลาคม 2565) เวลา 9.30 น ณ ห้องสีเขียว ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เป็นประธานการประชุมเตรียมการจัดการประชุมผู้นําเขตเศรษฐกิจเอเปคครั้งที่ 29 (29th APEC Economic Leaders’ Week : AELW) ภายหลังเสร็จสิ้นการประชุม นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยสาระสําคัญจากการประชุม ดังนี้
นายกรัฐมนตรีได้สั่งการ ให้ความคิดเห็น และรับทราบต่อการดําเนินการเพื่อเตรียมการเป็นประธานฯ ของไทย และขอบคุณทุกหน่วยงานที่เกี่ยวข้องที่ร่วมดําเนินการอย่างแข็งขัน ตั้งใจ มาจนถึงช่วงใกล้วันประชุมแล้ว
โฆษกประจําสํานักนายกรัฐมนตรีกล่าวถึง ส่วนของประเด็นด้านการเตรียมการด้านสารัตถะ ไทยขับเคลื่อนวาระการเป็นเจ้าภาพเอเปค ภายใต้หัวข้อ “Open. Connect. Balance.” โดยมีรายละเอียดผลลัพธ์ที่ก้าวหน้าเป็นรูปธรรม ได้แก่
การอํานวยความสะดวกการค้าและการลงทุน (Open.) สมาชิกสนับสนุนข้อริเริ่มของไทย เรื่องการทบทวนการหารือ เขตการค้าเสรีเอเชีย-แปซิฟิก (FTAAP) และ ที่ประชุมรัฐมนตรีการค้าเอเปค (Ministers Responsible for Trade (MRT) Meeting) เห็นชอบให้จัดทําแผนขับเคลื่อนเพื่อจากนั้นการหารือให้เป็นรูปธรรม
การฟื้นฟูความเชื่อมโยงโดยเฉพาะการเดินทางและการท่องเที่ยว (Connect.) สมาชิกสนับสนุนการฟื้นฟูความเชื่อมโยงในเอเปค โดยเฉพาะการเดินทางและการท่องเที่ยว ซึ่งไทยเป็นผู้ผลักดัน โดยจะมีผลลัพธ์ที่เป็นรูปธรรมและเป็นประโยชน์ การจัดทําระบบฐานข้อมูลมาตรการการเดินทางข้ามแดนเอเปค (Information Portal) การจัดทําหลักการเพื่อส่งเสริมความสอดคล้องกันของใบรับรองการฉีดวัคซีน และ การขยายกลุ่มผู้ถือบัตรเดินทางนักธุรกิจเอเปค (ABTC) ให้ครอบคลุม
การส่งเสริมการเจริญเติบโตที่ยั่งยืนและครอบคลุม (Balance.) ไทยริเริ่มการจัดทําเป้าหมายกรุงเทพฯ ว่าด้วยเศรษฐกิจชีวภาพ เศรษฐกิจหมุนเวียน และเศรษฐกิจ สีเขียว หรือ Bangkok Goals on BCG Economy ซึ่งเดินทางมาถึงช่วงสุดท้ายของการจัดทําเป้าหมายฯ แล้ว
ทั้งนี้ นายกรัฐมนตรีเชื่อมั่นว่าการจัดการประชุมครั้งนี้ของไทยจะเป็นไปอย่างเรียบร้อย สมเกียรติ ซึ่งทราบว่ามีผู้นําเขตเศรษฐกิจสําคัญ แขกพิเศษ และผู้แทนองค์การระหว่างประเทศ ตอบรับการร่วมเดินทางมาประชุมแล้วหลายเขต/คน ขอเชิญชวนให้คนไทยร่วมเป็นเจ้าบ้านต้อนรับแขกของรัฐบาลซึ่งจะเดินทางมาร่วมการประชุมฯ ด้วยมิตรไมตรี
โฆษกรัฐบาลกล่าวว่า การดําเนินการเพื่อเตรียมการจัดการประชุมในทุก ๆ ด้าน เป็นไปอย่างเรียบร้อย ตามช่วงเวลาที่ได้กําหนดไว้ ทั้งนี้ รัฐบาลได้กําหนดให้ วันที่ 16-18 พฤศจิกายน 2565 เป็นวันหยุดราชการเป็นกรณีพิเศษในเขตกรุงเทพมหานคร จังหวัดนนทบุรี และจังหวัดสมุทรปราการ เพื่อบรรเทาปัญหาการจราจร อํานวยความสะดวกในการเดินทางของผู้เข้าร่วมการประชุม รวมทั้งเพื่อให้การอารักขาและการรักษาความปลอดภัยผู้นําเขตเศรษฐกิจเอเปคเป็นไปด้วยความเรียบร้อยและมีประสิทธิภาพสูงสุด
รัฐบาลไทย-ข่าวทำเนียบรัฐบาล-ผลสำเร็จ 3 โครงการกระตุ้นกำลังซื้อในประเทศ ปี 65 ระยะที่ 2 มียอดใช้จ่ายรวม 4.26 หมื่น ลบ.
วันพุธที่ 2 พฤศจิกายน 2565
ผลสําเร็จ 3 โครงการกระตุ้นกําลังซื้อในประเทศ ปี 65 ระยะที่ 2 มียอดใช้จ่ายรวม 4.26 หมื่น ลบ.
.....
ผลสําเร็จ 3 โครงการกระตุ้นกําลังซื้อในประเทศ ปี 65 ระยะที่ 2 มียอดใช้จ่ายรวม 4.26 หมื่น ลบ.
.
กระทรวงการคลัง เผยตัวเลขการใช้จ่ายตามมาตรการรักษาระดับการบริโภคภายในประเทศ ปี 2565 ระยะที่ 2 มีผู้ใช้สิทธิสะสมรวมทั้ง 3 โครงการ ตั้งแต่ 1 ก.ย. - 31 ต.ค. 65 จํานวน 38.27 ล้านคน และมียอดใช้จ่ายสะสมรวมทั้งสิ้น 42,638.7 ล้านบาท โดยสรุปผลการใช้จ่ายได้ ดังนี้
.
โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 5
มีผู้ใช้สิทธิ 13.17 ล้านคน และมียอดใช้จ่ายสะสม 5,185.6 ล้านบาท
โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3
มีผู้ใช้สิทธิ 1.08 ล้านคน และมียอดใช้จ่ายสะสม 394.5 ล้านบาท
โครงการคนละครึ่ง ระยะที่ 5
มีผู้ใช้สิทธิ 24.02 ล้านคน และมียอดใช้จ่ายรวม 37,058.6 ล้านบาท
แบ่งเป็นเงินที่ประชาชนจ่ายจํานวน 18,879.6 ล้านบาท และเงินที่รัฐร่วมจ่ายจํานวน 18,179 ล้านบาท
.
สําหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 15,442.0 ล้านบาท ร้านธงฟ้า 7,498.8 ล้านบาท ร้าน OTOP 1,788.5 ล้านบาท ร้านค้าทั่วไป 11,680.2 ล้านบาท ร้านบริการ 602.1 ล้านบาท และกิจการขนส่งสาธารณะ 47.0 ล้านบาท มีผู้ประกอบการร้านค้าเข้าร่วมโครงการฯ ทั้งสิ้น 9.72 แสนราย โดยเป็นผู้ประกอบการรายใหม่จํานวน 2.33 หมื่นราย
.
ซึ่งผลจากโครงการดังกล่าว ช่วยให้ผลิตภัณฑ์มวลรวมในประเทศ (Gross Domestic Product: GDP) ทั้งปี 65 เพิ่มขึ้น 0.12% ต่อปี และการบริโภคภาคเอกชนทั้งปี 65 เพิ่มขึ้น 0.58% ต่อปี เมื่อเปรียบเทียบกับกรณีไม่มีการดําเนินโครงการทั้ง 3 โครงการ
.
แสดงให้เห็นถึงความสําเร็จของมาตรการ ที่ช่วยลดภาระค่าใช้จ่ายให้แก่ประชาชน เพิ่มรายได้ให้แก่ผู้ประกอบการร้านค้ารายย่อย รักษาระดับการบริโภคภายในประเทศ และสนับสนุนการขยายตัวของเศรษฐกิจไทยในระยะต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พ่อเมืองสุรินทร์ รับตำแหน่งวันแรก ลงพื้นที่ช่วยเหลือผู้ประสบภัยน้ำท่วมอำเภอเมืองฯ เตือน ประชาชนระวังกระเเสไฟฟ้ารั่ว พร้อมกำชับ เตรียมรับสถานการณ์หากเกิดภัยหนักขึ้นให้เร่งอพยพฯ
วันอาทิตย์ที่ 2 ตุลาคม 2565
พ่อเมืองสุรินทร์ รับตําแหน่งวันแรก ลงพื้นที่ช่วยเหลือผู้ประสบภัยน้ําท่วมอําเภอเมืองฯ เตือน ประชาชนระวังกระเเสไฟฟ้ารั่ว พร้อมกําชับ เตรียมรับสถานการณ์หากเกิดภัยหนักขึ้นให้เร่งอพยพฯ
พ่อเมืองสุรินทร์ รับตําแหน่งวันแรก ลงพื้นที่ช่วยเหลือผู้ประสบภัยน้ําท่วมอําเภอเมืองฯ เตือน ประชาชนระวังกระเเสไฟฟ้ารั่ว พร้อมกําชับ เตรียมรับสถานการณ์หากเกิดภัยหนักขึ้นให้เร่ง อพยพประชาชนเข้าพักที่ศูนย์พักพิงชั่วคราว
เมื่อวันที่ 1 ตุลาคม 2565 เวลา 14.00 น. นายพิจิตร บุญทัน ผู้ว่าราชการจังหวัดสุรินทร์ และนางนุชจรินทร์ บุญทัน นายกเหล่ากาชาดจังหวัดสุรินทร์ พร้อมด้วยหัวหน้าส่วนราชการระดับจังหวัด นายอําเภอเมืองสุรินทร์ และเจ้าหน้าที่ที่เกี่ยวข้อง เดินทางไปตรวจเยี่ยมและให้กําลังใจผู้ประสบอุทกภัย และเจ้าหน้าที่ในพื้นที่ ณ บ้านกะเพอสะกวม ม.17 ต.ท่าสว่าง อ.เมืองสุรินทร์ จ.สุรินทร์
นายพิจิตร บุญทัน ผู้ว่าราชการจังหวัดสุรินทร์ กล่าวว่า อ.เมืองสุรินทร์ จ.สุรินทร์ มีพื้นที่ได้รับผลกระทบจากสถานการณ์น้ําท่วม จํานวน 11,701 ไร่ ใน 15 ตําบล มีหมู่บ้านได้รับผลกระทบ 99 หมู่บ้าน 2,140 ครัวเรือน โดยสําหรับพื้นที่บ้านกะเพอสะกวม เป็นพื้นที่ราบต่ํา รองรับมวลน้ํา จากลําชีน้อย เทือกเขาพนมดงรัก และ น้ําที่ปล่อยจากอ่างเก็บน้ําห้วยเสนง ซึ่งมีพื้นที่ได้รับผลกระทบจากน้ําท่วม ประมาณ 550 ไร่ มีครัวเรือนได้รับความเสียหาย 139 ครัวเรือน ขณะนี้ ยังไม่มีการอพยพประชาชนออกนอกพื้นที่
"วันนี้ได้นําคณะลงพื้นที่สํารวจความเสียหายและเยี่ยมเยียนให้กําลังใจผู้ประสบภัยเเละเจ้าหน้าที่ในพื้นที่ 2 จุด ได้แก่ จุดที่ 1 ที่พักสัตว์เลี้ยง (โค-กระบือ) ชั่วคราว ณ บ้านส้มป่อย ม.11 ต.ท่าสว่าง ซึ่งเป็นพื้นที่พักโค-กระบือ ของเกษตรกร ม.17 และจุดที่ 2 ศาลาประชาคมบ้านกะเพอสะกวม ม.17 ต.ท่าสว่าง เพื่อพบปะให้กําลังใจและมอบสิ่งของ ประกอบด้วย 1) ถุงยังชีพจากสภากาชาดไทย จํานวน 159 ชุด 2) น้ําดื่ม จํานวน 139 แพ็ค และ 3) เนื้อหมู CPF จํานวน 50 ชุด ซึ่งต่อมาได้รับฟังบรรยายสรุป ข้อมูลสถานการณ์น้ําและแหล่งน้ําในพื้นที่ บริเวณสะพานห้วยเสนง" ผวจ.สุรินทร์ฯ กล่าว
นายพิจิตร บุญทัน ผู้ว่าราชการจังหวัดสุรินทร์ กล่าวเพิ่มเติมว่า ขณะนี้ได้เร่งได้สั่งการให้องค์กรปกครองส่วนท้องถิ่นในพื้นที่ และหน่วยงานที่เกี่ยวข้องให้ความช่วยเหลือพี่น้องประชาชนแล้ว อาทิ การสนับสนุนรถบรรทุกและน้ํามันเชื้อเพลิง เพื่อนําเกษตรกรผู้เลี้ยงโค-กระบือ ไปตัดหญ้าอาหารสัตว์ ณ ศูนย์พัฒนากระบือจังหวัดสุรินทร์ การซ่อมแซมถนนสายบ้านส้มป่อย - บ้านกะเพอสะกวม ที่มีสภาพเป็นหลุมเป็นบ่อ ระยะทางประมาณ 3 กม. พร้อมจัดเตรียมจุดพักพิงชั่วคราวไว้ 3 จุด ได้แก่ โรงเรียนบ้านส้มป่อย, วัดส้มป่อยเกษมราษฎร์ และ มหาวิทยาลัยรามคําแหง สาขาฯ สุรินทร์ นอกจากนี้ ระดับน้ําในพื้นที่ยังทรงตัวระดับเดิม คาดว่าระดับน้ําจะลดลงภายใน 2 - 3 วัน และยังสามารถให้บริการไฟฟ้าได้ปกติ โดยได้แจ้งเตือนให้ประชาชนในพื้นที่เพิ่มความระมัดระวังในเรื่องของกระแสไฟฟ้ารั่วแล้ว ทั้งนี้ หากพี่น้องประชาชนต้องการความช่วยเหลือขอให้เเจ้งเจ้าหน้าที่ในพื้นที่ทันที หรือสามารถโทรสายด่วนนิรภัย 1784 โทรฟรีตลอด 24 ชั่วโมง เพื่อจะได้ประสานให้เจ้าหน้าที่ในพื้นที่เร่งดําเนินการต่อไป
#มหาดไทย
#กระทรวงมหาดไทย
#130ปีกระทรวงมหาดไทย_บําบัดทุกข์บํารุงสุข
#SDGsforAll #ChangeforGood
รัฐบาลไทย-ข่าวทำเนียบรัฐบาล-เตือน! 11 จังหวัด ระดับน้ำเจ้าพระยาเพิ่มสูงขึ้น เฝ้าระวังติดตามอย่างใกล้ชิด
วันพฤหัสบดีที่ 29 กันยายน 2565
เตือน! 11 จังหวัด ระดับน้ําเจ้าพระยาเพิ่มสูงขึ้น เฝ้าระวังติดตามอย่างใกล้ชิด
.....
กรมชลประทาน แจ้งเตือนให้เฝ้าระวังระดับน้ําแม่น้ําเจ้าพระยาที่อาจสูงขึ้นอีก เนื่องจากมีฝนตกเพิ่มขึ้นจากอิทธิพลของพายุ “โนรู” ส่งผลให้มีน้ําไหลหลากผ่านเขื่อนเจ้าพระยาเพิ่มมากขึ้น ทําให้ต้องปรับเพิ่มการระบายน้ําผ่านเขื่อนเจ้าพระยา จากที่ระบายในเกณฑ์ 2,300 ลบ.ม./วินาที จะปรับเพิ่มในเกณฑ์ 2,300 - 2,500 ลบ.ม./วินาที ในช่วงวันที่ 1 – 7 ต.ค. 65
.
ซึ่งจะส่งผลให้ระดับน้ําท้ายเขื่อนเพิ่มสูงขึ้น 30 – 66 ซม. บริเวณพื้นที่ลุ่มต่ํานอกคันกั้นน้ํา อําเภอสรรพยา จังหวัดชัยนาท อําเภออินทร์บุรี อําเภอเมืองสิงห์บุรี และอําเภอพรหมบุรี จังหวัดสิงห์บุรี อําเภอป่าโมกและอําเภอไชย จังหวัดอ่างทอง คลองโผงเผง จังหวัดอ่างทอง คลองบางบาล จังหวัดพระนครศรีอยุรยา อําเภอเสนา และอําเกอผักไห่ จังหวัดพระนครศรีอยุธยา จังหวัดปทุมธานี จังหวัดนนทบุรีกรุงเทพมหานคร และจังหวัดสมุทรปราการ
.
ขณะเดียวกันได้เร่งบริหารจัดการน้ําอย่างเต็มศักยภาพ เพื่อลดผลกระทบต่อพื้นที่ชุมชนและพื้นที่การเกษตร และขอแจ้งเตือน11 จังหวัดในลุ่มน้ําเจ้าพระยา คือ อุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา ลพบุรี ปทุมธานี นนทบุรี สมุทรปราการ และ กรุงเทพมหานคร รวมถึงประชาชนที่อาศัยอยู่ในพื้นที่ริมสองฝั่งแม่น้ําเจ้าพระยา และแม่น้ําน้อย ขอให้เฝ้าระวังติดตามสถานการณ์อย่างใกล้ชิด
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม! คุมนําเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทําศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กําหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”
รัฐบาลไทย-ข่าวทำเนียบรัฐบาล-MDES ลงนามพัฒนาทักษะคนดิจิทัล
วันพุธที่ 12 ตุลาคม 2565
MDES ลงนามพัฒนาทักษะคนดิจิทัล
MDES ลงนามพัฒนาทักษะคนดิจิทัล
12ตุลาคม2565 -นางอําไพจิตรแจ่มใสผู้ช่วยปลัดกระทรวงดิจิทัลเพื่อเศรษฐกิจและสังคมเข้าร่วมพิธีลงนามบันทึกข้อตกลงความร่วมมือ“การส่งเสริมและพัฒนาทักษะด้านดิจิทัลของบุคลากร”ระหว่างสํานักงานคณะกรรมการดิจิทัลเพื่อเศรษฐกิจและสังคมแห่งชาติและสภาดิจิทัลเพื่อเศรษฐกิจและสังคมแห่งประเทศไทยนอกจากนี้ยังมีงานสัมมนาออนไลน์“การพัฒนาคนเพื่อรองรับการบังคับใช้PDPA”ผ่านVDO Conference
***************
รัฐบาลไทย-ข่าวทำเนียบรัฐบาล-พ่อเมืองมหาสารคาม สั่งการชุดปฏิบัติการพิเศษฝ่ายปกครองกวาดล้างยาเสพติด ยุทธการ "มหาสารคามเมืองปลอดภัยยาเสพติด"
วันพฤหัสบดีที่ 1 กันยายน 2565
พ่อเมืองมหาสารคาม สั่งการชุดปฏิบัติการพิเศษฝ่ายปกครองกวาดล้างยาเสพติด ยุทธการ "มหาสารคามเมืองปลอดภัยยาเสพติด"
พ่อเมืองมหาสารคาม สั่งการชุดปฏิบัติการพิเศษฝ่ายปกครองกวาดล้างยาเสพติด ยุทธการ "มหาสารคามเมืองปลอดภัยยาเสพติด"
เมื่อวันที่ 31 สิงหาคม 2565 นายเกียรติศักดิ์ ตรงสิริ ผู้ว่าราชการจังหวัดมหาสารคาม เปิดเผยว่า ได้สั่งการให้ชุดปฏิบัติการพิเศษฝ่ายจังหวัด สนธิกําลังปิดล้อมค้นบ้านเป้าหมาย พบของกลางเป็นจํานวนมาก
จากการตรวจค้นดังกล่าว ชุดปฏิบัติการฝ่ายปกครองได้ใช้เวลาข้ามคืนในการลงพื้นที่ปิดล้อมตรวจค้นบ้านเป้าหมายผู้ที่มีส่วนเกี่ยวข้องกับยาเสพติด ตามยุทธการ "มหาสารคามเมืองปลอดภัยยาเสพติด" ตั้งแต่เวลา 9.00 น. ของวันที่ 30 สิงหาคม 2565 จนถึงเวลา 07.00 น ของวันที่ 31 สิงหาคม 2565 ผลการจับกุมผู้ต้องหา พร้อมของกลางจํานวน 3,785 เม็ด และทําการตรวจปัสสาวะพบสารเสพติดในร่างกาย และได้นําผู้เสพเข้ารับการบําบัดรักษา 2 ราย จึงควบคุมตัวผู้ต้องหาพร้อมของกลางนําส่งพนักงานสอบสวนเพื่อดําเนินคดีตามกฎหมายต่อไป
"การดําเนินการตามยุทธการดังกล่าว ได้ปฏิบัติตามยุทธศาสตร์ชาติ นโยบายสําคัญของรัฐบาล และ กระทรวงมหาดไทย จังหวัดมหาสารคาม ได้ขับเคลื่อนภารกิจสําคัญของกรมการปกครอง (10 Flagships to DOPA All Smart 2022 “อําเภอมั่นคง ปลอดปลอดภัย” ขับเคลื่อนการป้องกันและแก้ไขปัญหายาเสพติด : หมู่บ้านมั่นคง ปลอดภัยจากยาเสพติด และเป็นการแก้ไขปัญหาความเดือดร้อนที่ส่งผลกระทบกับการดํารงชีวิตของประชาชน และขอความร่วมมือพี่น้องประชาชน ร่วมเป็นภาคีเครือข่ายการทํางานร่วมกับกระทรวงมหาดไทยโดยช่วยเป็นหูเป็นตา และช่วยดูแลสอดส่อง ร่วมกันจัดระเบียบสังคมให้มีความน่าอยู่ และป้องกันการกระทําความผิด สามารถแจ้งผ่านช่องทางสายด่วนศูนย์ดํารงธรรม 1567 ตลอด 24 ชั่วโมง" ผู้ว่าฯ มหาสารคาม กล่าวทิ้งท้าย
รัฐบาลไทย-ข่าวทำเนียบรัฐบาล-ดร.เอนก เปิดการจัดงานประชุมวิชาการระดับชาติ Engagement Thailand ครั้งที่ 8 อย่างยิ่งใหญ่ ขยายผลงานวิจัยสู่การใช้งานจริง
วันจันทร์ที่ 5 กันยายน 2565
ดร.เอนก เปิดการจัดงานประชุมวิชาการระดับชาติ Engagement Thailand ครั้งที่ 8 อย่างยิ่งใหญ่ ขยายผลงานวิจัยสู่การใช้งานจริง
ดร.เอนก เปิดการจัดงานประชุมวิชาการระดับชาติ Engagement Thailand ครั้งที่ 8 อย่างยิ่งใหญ่ ขยายผลงานวิจัยสู่การใช้งานจริง
เมื่อวันนี้ 10 สิงหาคม 2565 ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีเปิดงานประชุมวิชาการระดับชาติ Engagement Thailand ครั้งที่ 8 โดยมีศาตราจารย์ ดร. สุวัจน์ ธัญรส อธิการบดีมหาวิทยาลัย มทร.ศรีวิชัย นายขจรศักดิ์ เจริญโสภา ผู้ว่าราชการจังหวัดตรัง ศาสตราจารย์ ดร.เปี่ยมศักดิ์ เมนะเศวต นายกสภามหาวิทยาลัยเทคโนโลยีราชมงคลศรีวิชัย ศาสตราจารย์ ดร.วิจิตร ศรีสอ้าน นายกสมาคมพันธกิจสัมพันธ์มหาวิทยาลัยกับสังคม และคณะผู้บริหารมหาวิทยาลัยเครือข่ายภาคใต้ ร่วมพิธีเปิดอย่างเป็นทางการ
ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า การจัดงานในครั้งนี้ ถือได้ว่าเป็นความพยายามที่ดีมากในการเผยแพร่ผลงานวิจัยที่เป็นประโยชน์ การส่งเสริม และการสนับสนุนความสนใจในงานวิจัยให้แก่ประชาชนทั่วไป เพื่อให้เกิดการขยายผลสู่การใช้งานจริง ทั้งในทางเศรษฐกิจและสังคม และเป็นการแลกเปลี่ยนความคิดเห็นกับนักวิจัยโดยตรงในการพัฒนางานวิจัยให้ตอบโจทย์ผู้ใช้จริงมากขึ้น
ด้าน ศาตราจารย์ ดร. สุวัจน์ ธัญรส อธิการบดีมหาวิทยาลัย มทร.ศรีวิชัย ได้กล่าวรายงานวัตถุประสงค์การจัดโครงการว่า เป็นการขับเคลื่อนพันธกิจสัมพันธ์มหาวิทยาลัยกับสังคมให้เกิดความเข้มแข็ง ภายใต้การมีส่วนร่วมของภาคีเครือข่ายของมหาวิทยาลัยในประเทศ และมหาวิทยาลัยในต่างประเทศ ได้ศึกษาแนวปฏิบัติที่ดีในการนําภารกิจของมหาวิทยาลัยไปดําเนินงาน ด้าน Engagement และเพื่อสร้างความตระหนักปลูกจิตสํานึกให้กับบุคลากรถึงความสําคัญของการมีส่วนร่วมในการ ขับเคลื่อนนโยบาย Local Engagement ของมหาวิทยาลัย สู่การพัฒนาสังคมอย่างยั่งยืน ภายใต้รูปแบบการจัดประชุม ประกอบด้วย การบรรยายพิเศษ และการเสวนาด้านพันธกิจมหาวิทยาลัยรับใช้สังคม นายขจรศักดิ์ เจริญโสภา ผู้ว่าราชการจังหวัดตรัง กล่าวต้อนรับผู้เข้าร่วมงาน
หลังจากนั้นประธานในพิธีได้มอบโล่ขอบคุณให้กับหน่วยงานที่เข้าร่วมการจัดนิทรรศการ, หน่วยงานเจ้าภาพร่วม และมอบโล่เกียรติคุณผลงานเด่น U2T จากนั้นได้ทําการมอบธงเจ้าภาพการจัดงาน ให้กับศาตราจารย์ ดร.นายแพทย์พงษ์รักษ์ ศรีบัณฑิตมงคล อธิการบดีมหาวิทยาลัยเชียงใหม่ เป็นเจ้าภาพการจัดงาน งานประชุมวิชาการระดับชาติ Engagement Thailand ครั้งที่ 9 ต่อไป
รัฐบาลไทย-ข่าวทำเนียบรัฐบาล-​Thailand now ready to host 29th APEC Summit
วันอังคารที่ 11 ตุลาคม 2565
​Thailand now ready to host 29th APEC Summit
​Thailand now ready to host 29th APEC Summit
October 10, 2022, at 09.30 hrs, at the Green Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over the meeting of National Committee on Preparation of APEC Economic Leaders' Meeting and Related Meetings. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister thanked all concerned agencies for their hard work in preparing the meeting which is now imminent. Based on the theme “Open. Connect. Balance” of the APEC 2022, essential preparation progress has been tangibly made as follows:
Facilitating trade and investment (Open.): Member economies endorsed Thailand’s initiative on the Free Trade Area of the Asia-Pacific (FTAAP). Development of related implementation plan has been approved at the Ministers Responsible for Trade (MRT) Meeting for tangible negotiation and discussion.
Rebooting regional connectivity particularly in travel and tourism industry (Connect.): Member economies endorsed rebooting safe and seamless cross-border travel, as proposed by Thailand, through the development of APEC Information Portal, harmonization of vaccine certificates, and expansion of APEC Business Travel Card (ABTC) eligibility.
Advancing sustainable and inclusive growth (Balance.): Goals and targets set for APEC’s long-term work on sustainability under Thailand’s initiative “Bangkok Goals on BCG Economy” have now been finalizing.
According to the Government Spokesperson, a number of APEC economy leaders, honorable guests, and representatives of international organizations have confirmed their attendance. Meeting preparation has undergone as scheduled. The cabinet has declared a three-day government holiday in Bangkok, Nonthaburi and Samut Prakan during the APEC Economic Leaders' Meeting and Related Meetings on November 16-18, 2022 to ensure security and facilitate motorcades of APEC Economy leaders attending the summit.
รัฐบาลไทย-ข่าวทำเนียบรัฐบาล-รมต.อนุชา เร่งติดตามสถานการณ์น้ำในพื้นที่ จ.ชัยนาท หลังได้รับรายงานคันกั้นน้ำพัง เบื้องต้นซ่อมแซมแล้วเสร็จ คาดหากไม่มีปริมาณน้ำเพิ่ม จะกลับสู่สภาวะปกติเร็วๆ นี้
วันจันทร์ที่ 10 ตุลาคม 2565
รมต.อนุชา เร่งติดตามสถานการณ์น้ําในพื้นที่ จ.ชัยนาท หลังได้รับรายงานคันกั้นน้ําพัง เบื้องต้นซ่อมแซมแล้วเสร็จ คาดหากไม่มีปริมาณน้ําเพิ่ม จะกลับสู่สภาวะปกติเร็วๆ นี้
รมต.อนุชา เร่งติดตามสถานการณ์น้ําในพื้นที่ จ.ชัยนาท หลังได้รับรายงานคันกั้นน้ําพัง เบื้องต้นซ่อมแซมแล้วเสร็จ คาดหากไม่มีปริมาณน้ําเพิ่ม จะกลับสู่สภาวะปกติเร็วๆ นี้
วันนี้ (10 ตุลาคม2565) เวลา 11.00 น. นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย นายนที มนตริวัต รองผู้ว่าราชการจังหวัดชัยนาท รักษาราชการแทนผู้ว่าราชการจังหวัดชัยนาท นายอนุสรณ์ นาคาศัย นายกองค์การบริหารส่วนจังหวัดชัยนาท และหัวหน้าส่วนราชการจังหวัดชัยนาท เดินทางลงพื้นที่ อ.เมือง จ.ชัยนาท เพื่อติดตามสถานการณ์น้ําหลังได้รับรายงานน้ําในพื้นที่เพิ่มสูงจากปริมาณฝนตกหนักและน้ําเหนือไหลเข้าพื้นที่ ประกอบกับคันกั้นน้ําที่วัดลัดเสนาบดี(วัดเกาะ) พัง ส่งผลให้บ้านเรือนประชาชนและพื้นที่การเกษตรได้รับความเสียหาย
รัฐมนตรีประจําสํานักนายกรัฐมนตรีและคณะได้เดินทางไปยังวัดลัดเสนาบดี(วัดเกาะ) หมู่ที่ 1 ต.เขาท่าพระ อ.เมือง และบ้านดักคะนน ต.ธรรมามูล อ.เมือง ซึ่งได้รับผลกระทบจากคันกั้นน้ําพัง มีปริมาณน้ําไหลแรงเข้าสู่พื้นที่อยู่อาศัยของประชาชนและพื้นที่การเกษตรอย่างรวดเร็ว ถนนหนทางบางส่วนได้รับความเสียหายจากน้ํากัดเซาะ สร้างความเดือดร้อนแก่ประชาชนในพื้นที่
รัฐมนตรีประจําสํานักนายกรัฐมนตรีกล่าวว่า พลเอก ประยุทธ์ จันทร์โอชา นายกรัฐมนตรี กําชับให้ทุกภาคส่วนให้ความช่วยเหลือและดูแลประชาชนอย่างเต็มกําลัง และฝากความห่วงใยมายังพี่น้องประชาชนทุกพื้นที่ สําหรับ จ.ชัยนาท พื้นที่ ต.ธรรมามูล และ ต.เขาท่าพระ เป็นพื้นที่เหนือเขื่อนเจ้าพระยา และเป็นพื้นที่สําคัญที่ต้องรักษาไม่ให้เกิดน้ําท่วมสูง เมื่อคันกั้นน้ําพังจะทําให้น้ําท่วมไปหลายตําบลและอาจส่งผลถึงจังหวัดใกล้เคียง ขณะนี้ ตนได้กําชับหน่วยงานที่เกี่ยวข้องในพื้นที่เร่งระดมสรรพกําลังทุกภาคส่วนให้ความช่วยเหลือ โดยเร่งดําเนินการซ่อมแซมคันกั้นน้ํา เพื่อลดความเสียหายที่จะเกิดขึ้นแก่พี่น้องประชาชน คาดว่าหากไม่มีปริมาณน้ําฝนและปริมาณน้ําจากแหล่งอื่นมาเพิ่มเติม สถานการณ์จะกลับสู่สภาวะปกติ
"ตอนนี้เราอยู่ในช่วงของการเฝ้าระวังและเสริมกําลังไปยังพื้นที่เปราะบางเพื่อให้มีความมั่นคงในการป้องกันคันน้ําไม่ให้พังทลาย ในระยะยาวจะดําเนินการประสานไปยังองค์การบริหารส่วนจังหวัดและทางหลวงชนบทที่ดูแลถนนเส้นนี้ ให้ทําการยกระดับถนนให้ปลอดภัยจากน้ําท่วม และได้กําชับทางจังหวัดให้ดูแลประชาชนผู้ได้รับผลกระทบทุกด้าน ทั้งชีวิตความเป็นอยู่และสุขอนามัย หากมีความเดือดร้อนเรื่องใดจะจัดชุดเคลื่อนที่เร็วให้ความช่วยเหลือประชาชนทันที" รัฐมนตรีประจําสํานักนายกรัฐมนตรีกล่าว
ทั้งนี้ จ.ชัยนาท ประสบสถานการณ์อุทกภัยในพื้นที่ 6 อําเภอ 30 ตําบล 145 หมู่บ้าน 10 ชุมชน ประชาชนได้รับความเสียหาย 8,250 ครัวเรือน มีพื้นที่การเกษตรได้รับผลกระทบ 86,994 ไร่ โดยพื้นที่ที่ประสบอุทกภัยรุนแรงมากที่สุดคือ อ.สรรพยา เบื้องต้นองค์กรปกครองส่วนท้องถิ่นและหน่วยงานที่เกี่ยวข้องให้ความช่วยเหลือและอยู่ระหว่างการสํารวจความเสียหาย
รัฐบาลไทย-ข่าวทำเนียบรัฐบาล-รพ.มหาราชนครราชสีมา เพิ่มจุดรับบริจาคโลหิตและอวัยวะในห้างสรรพสินค้า อำนวยความสะดวกประชาชน
วันเสาร์ที่ 10 กันยายน 2565
รพ.มหาราชนครราชสีมา เพิ่มจุดรับบริจาคโลหิตและอวัยวะในห้างสรรพสินค้า อํานวยความสะดวกประชาชน
โรงพยาบาลมหาราชนครราชสีมา เพิ่มจุดบริการรับบริจาคโลหิต อวัยวะ และดวงตา และให้บริการเจาะเลือด ที่ศูนย์การค้าเซ็นทรัล โคราช เพิ่มช่องทางการให้บริการแก่ประชาชนในพื้นที่ ให้ได้รับความสะดวก และรวดเร็ว
วันนี้ (9 กันยายน 2565) ที่ ศูนย์การค้าเซ็นทรัล โคราช จ.นครราชสีมา นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิด “ศูนย์ Lab เซ็นทรัล มหาราช และ ห้องรับบริจาคโลหิต เซ็นทรัล มหาราช” และให้สัมภาษณ์ว่า ในช่วงสถานการณ์ระบาดของโรคโควิด 19 ที่ผ่านมา มีการงดจัดกิจกรรมต่างๆ รวมถึงการออกรับบริจาคโลหิต และยังมีผู้บริจาคโลหิตลดลง ทําให้ปริมาณโลหิตสํารองขาดแคลน ไม่เพียงพอต่อการรักษาผู้ป่วย โรงพยาบาลมหาราชนครราชสีมาจึงจัดตั้งศูนย์รับบริจาคโลหิต อวัยวะ และดวงตา ในห้างสรรพสินค้า เพื่อเพิ่มจํานวนผู้บริจาคโลหิต ประชาชนสามารถเข้าถึงบริการได้ง่าย สะดวก และรวดเร็ว นอกจากนี้ ยังได้เปิดศูนย์ Lab ให้บริการเจาะเลือด เป็นการขยายเพิ่มหน่วยบริการนอกพื้นที่โรงพยาบาล ช่วยลดความแออัดของผู้รับบริการในโรงพยาบาล โดยนําระบบการแพทย์ที่ทันสมัยมาใช้เชื่อมโยงระบบงานต่างๆ ระหว่างภายในและภายนอกโรงพยาบาล ทําให้ประชาชนที่มารับบริการตรวจที่ศูนย์ Lab แห่งใหม่นี้ ไม่ต้องเสียเวลารอคอยผลตรวจ สามารถไปพบแพทย์ที่โรงพยาบาลได้ทันที และผลการตรวจมีความถูกต้อง รวดเร็ว แม่นยํา ได้มาตรฐานเช่นเดียวกับการรับบริการในโรงพยาบาล
ทั้งนี้ ห้องรับบริจาคโลหิต อวัยวะ และดวงตา เปิดให้บริการทุกวัน เวลา 10.00 น. – 19.00 น. ณ บริเวณชั้น 3 ศูนย์การค้าเซ็นทรัล โคราช และศูนย์ Lab ให้บริการเจาะเลือดแก่ผู้ที่มีใบนัดของโรงพยาบาลมหาราชนครราชสีมา ทุกสิทธิ์การรักษา ส่วนผู้ที่ต้องการเจาะเลือดเพื่อตรวจสุขภาพ เปิดให้บริการทุกวัน เวลา 08.00 น. – 20.00 น. ณ ชั้น 2 ศูนย์การค้าเซ็นทรัล โคราช
**************************** 9 กันยายน 2565
รัฐบาลไทย-ข่าวทำเนียบรัฐบาล-ครม. เห็นชอบร่างแผนพัฒนารัฐวิสาหกิจ พ.ศ. 2566 - 2570  สอดคล้องแผนพัฒนา ฯ ฉบับที่ 13  มุ่งยกระดับขีดความสามารถรัฐวิสาหกิจไทย สู่เป้าหมายยุทธศาสตร์ชาติและการพัฒนาเศรษฐกิจอย่างยั่งยืน
วันอังคารที่ 25 ตุลาคม 2565
ครม. เห็นชอบร่างแผนพัฒนารัฐวิสาหกิจ พ.ศ. 2566 - 2570  สอดคล้องแผนพัฒนา ฯ ฉบับที่ 13  มุ่งยกระดับขีดความสามารถรัฐวิสาหกิจไทย สู่เป้าหมายยุทธศาสตร์ชาติและการพัฒนาเศรษฐกิจอย่างยั่งยืน
ครม. เห็นชอบร่างแผนพัฒนารัฐวิสาหกิจ พ.ศ. 2566 - 2570   สอดคล้องแผนพัฒนา ฯ ฉบับที่ 13  มุ่งยกระดับขีดความสามารถรัฐวิสาหกิจไทย สู่เป้าหมายยุทธศาสตร์ชาติและการพัฒนาเศรษฐกิจอย่างยั่งยืน
วันที่ 25 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรีเห็นชอบร่างแผนพัฒนารัฐวิสาหกิจ พ.ศ. 2566 - 2570 เพื่อยกระดับขีดความสามารถรัฐวิสาหกิจไทยมุ่งสู่เป้าหมายยุทธศาสตร์ชาติ และการพัฒนาเศรษฐกิจอย่างยั่งยืน โดยเป็นกําหนดทิศทางหลักในการพัฒนารัฐวิสาหกิจแต่ละแห่ง (ปัจจุบันมีรัฐวิสาหกิจ จํานวน 52 แห่ง) ให้เชื่อมโยงกับแผนพัฒนาเศรษฐกิจและสังคมแห่งชาติ ฉบับที่ 13 ทั้ง 13 หมุดหมาย ซึ่งรัฐวิสาหกิจแต่ละแห่งจะมีส่วนในการดําเนินการตามหมุดหมายที่แตกต่างกันตามบทบาทและภารกิจขององค์กร ได้แก่ (1) โครงสร้างพื้นฐาน (2) บริการสาธารณะขั้นพื้นฐาน (3) กิจการที่ไม่มีเอกชนดําเนินการได้อย่างเพียงพอ (4) กิจการที่รัฐต้องควบคุม และ (5) ภารกิจเชิงส่งเสริม
ทั้งนี้ ทิศทางการพัฒนารัฐวิสาหกิจ (รายสาขา) เป็นการพิจารณาจากบทบาทและกรอบภารกิจของรัฐวิสากิจ จํานวน 9 สาขา ประกอบด้วย (1) สาขาขนส่ง การบริหารจัดการโครงข่ายคมนาคมและโลจิสติกส์ที่มุ่งเน้นการขนส่งทางราง (2) สาขาพลังงาน สนับสนุนการจัดหาพลังงานแหล่งใหม่และการใช้พลังงานทดแทนที่เป็นมิตรกับสิ่งแวดล้อม (3) สาขาสาธารณูปการพัฒนาโครงสร้างพื้นฐานด้านน้ําและน้ําเสีย (4) สาขาสถาบันการเงิน สร้างโอกาสให้ประชาชนเข้าถึงแหล่งทุนอย่างทั่วถึงควบคู่ไปกับความรู้ทางการเงิน (5) สาขาสื่อสาร สนับสนุนการพัฒนาและยกระดับดิจิทัลเพื่อเศรษฐกิจ (6) สาขาเกษตร เสริมสร้างศักยภาพทางด้านการผลิตและตลาดสินค้า (7) สาขาทรัพยากรธรรมชาติ สร้างความตระหนักในการใช้ทรัพยากรธรรมชาติให้แก่ชุมชนและประชาชน (8) สาขาอุตสาหกรรมและพาณิชยกรรม บริหารจัดการจัดการองค์กรด้วยหลักธรรมาภิบาลและเทคโนโลยีที่ทันสมัย (9) สาขาสังคมและเทคโนโลยีส่งเสริมการท่องเที่ยวและกีฬาสนับสนุนการวิจัยและนวัตกรรม
รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ย้ําว่า ร่างแผนพัฒนา ฯ จะเป็นประโยชน์ต่อรัฐวิสาหกิจทั้ง 52 แห่ง และประชาชน โดยวิสาหกิจจะมีการบูรณาการระหว่างกันมากขึ้น ทั้งในการวางแผนและการใช้ทรัพยากรร่วมกัน ทําให้การดําเนินงานของรัฐวิสาหกิจมีประสิทธิภาพ สามารถลดต้นทุนและลดความซ้ําซ้อนในการดําเนินงาน โดยสามารถเห็นได้ถึงภาพรวมการลงทุนและช่วยให้การบริหารจัดการโครงการลงทุนต่างๆเป็นไปอย่างมีประสิทธิภาพและเกิดประโยชน์สูงสุด มีเทคโนโลยีที่ทันสมัยต่อการเปลี่ยนแปลง ที่สําคัญประชาชนผู้ใช้บริการจะได้รับสินค้าบริการสาธารณะขั้นพื้นฐานที่มีคุณภาพและสามารถเข้าถึงได้อย่างทั่วถึงและเท่าเทียมกัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม สั่งการกรมเจ้าท่าระดมสรรพกำลังเร่งช่วยเหลือพี่น้องประชาชนที่ประสบอุทกภัยทั่วประเทศ
วันพุธที่ 2 พฤศจิกายน 2565
รัฐมนตรีว่าการกระทรวงคมนาคม สั่งการกรมเจ้าท่าระดมสรรพกําลังเร่งช่วยเหลือพี่น้องประชาชนที่ประสบอุทกภัยทั่วประเทศ
...
รัฐมนตรีว่าการกระทรวงคมนาคม สั่งการกรมเจ้าท่าระดมสรรพกําลังเร่งช่วยเหลือพี่น้องประชาชนที่ประสบอุทกภัยทั่วประเทศ
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทําให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วย ว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการช่วยเหลือประชาชนผู้ประสบอุทกภัยเป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดําเนินการ เร่งช่วยเหลือผู้ประสบอุทกภัย โดยในวันที่ 1 พฤศจิกายน 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 35 โดยตั้งศูนย์อํานวยการ 1 จุด ณ สํานักงานเจ้าท่าภูมิภาคสาขาขอนแก่น ประกอบด้วยเจ้าหน้าที่ 7 นาย เรือ 1 ลํา รถ 1 คัน บริการรับส่งประชาชนและขนย้ายสิ่งของพื้นที่บ้านปลาปัด อําเภอโกสุมพิสัย จังหวัดมหาสารคาม พร้อมกันนี้ นายอภิเดช หาญธรรม ผู้อํานวยการสํานักงานเจ้าท่าภูมิภาคสาขาขอนแก่น ได้ลงพื้นที่พบปะพูดคุยกับผู้ใหญ่บ้าน บ้านปลาปัด อําเภอโกสุมพิสัย จังหวัดมหาสารคาม และผู้ใหญ่บ้านขอสนับสนุนเรือเจ้าท่า 1 ลําพร้อมเจ้าหน้าที่เพื่อช่วยรับ - ส่งประชาชนในพื้นที่ดังกล่าวอีกด้วย
ทั้งนี้ สถานการณ์ปัจจุบัน ระดับน้ําลดลงอย่างต่อเนื่องในหลายพื้นที่ กรมเจ้าท่ายังคงเฝ้าระวังระดับน้ําในพื้นที่รับผิดชอบ เตรียมพร้อมเรือ หากได้รับการร้องขอจากผู้ใหญ่บ้าน หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกําลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ํา การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ํา สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง